2018. gada 9. janvārī Noteikumi Nr. 23

Rīgā (prot. Nr. 2 14. §)

**Grozījumi** **Ministru kabineta 2004. gada 14. decembra noteikumos Nr. 1015 "Vides prasības mazo katlumāju apsaimniekošanai"**

Izdoti saskaņā ar likuma

"Par piesārņojumu" 24.2 panta otro daļu

Izdarīt Ministru kabineta 2004. gada 14. decembra noteikumos Nr. 1015 "Vides prasības mazo katlumāju apsaimniekošanai" (Latvijas Vēstnesis, 2004, 201. nr.; 2015, 218. nr.) šādus grozījumus:

1. Izteikt 2. punktu šādā redakcijā:

"2. Noteikumi attiecas uz C kategorijas piesārņojošām darbībām – mazo katlumāju apsaimniekošanu, kuru nominālā ievadītā siltuma jauda ir vienāda ar vai lielāka par 0,2 MW, bet mazāka par 1 MW, neatkarīgi no tajās izmantotā kurināmā veida."

2. Izteikt 6. punkta pirmo teikumu šādā redakcijā:

"6. Emisija no mazajām katlumājām nedrīkst pārsniegt emisijas robežvērtības, kas esošajām vidējas jaudas sadedzināšanas iekārtām noteiktas normatīvajos aktos par kārtību, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām."

3. Aizstāt 12. punktā vārdus un skaitļus "Ministru kabineta 2003. gada 23. septembra noteikumos Nr. 534 "Noteikumi par Latvijas būvnormatīvu LBN 231-03 "Dzīvojamo un publisko ēku apkure un ventilācija"" ar vārdiem "Latvijas būvnormatīvā par apkuri un ventilāciju".

Ministru prezidents,

veselības ministra

pienākumu izpildītājs Māris Kučinskis

Vides aizsardzības un

reģionālās attīstības ministrs Kaspars Gerhards